“APSTIPRINĀTS”
Ar iepirkuma komisijas 2024.gada 17.maija
sēdes protokolu Nr.10

Atbildes uz ieinteresēto piegādātāju jautājumiem
atklātā konkursā ““Katastrofu pārvaldības centru jaunbūvju būvniecība Rēzeknē, Krāslavā, Kauguros, Dobelē, Balvos, Limbažos, Saldū”
(iepirkuma identifikācijas numurs IeM NVA 2023/120)

	Nr. p.k.
	Ieinteresētā piegādātāja jautājums
	[bookmark: _GoBack]Iepirkuma komisijas atbilde 

	1.
	[bookmark: _Hlk166071206]Izskatot iepirkuma līguma projektu (turpmāk – Līguma projekts), Ieinteresētais piegādātājs vērš uzmanību, ka Būvdarbu iepirkumu līgumi jāizstrādā atbilstoši Ministru kabineta 2022. gada 5. jūlija noteikumiem Nr. 419 "Noteikumi par publisko būvdarbu līgumos obligāti ietveramajiem noteikumiem un to saturu" (turpmāk – Noteikumi Nr.419), kas cita starpā paredz būvdarbu pieņemšanas kārtību, norēķinu kārtību, līgumsoda un līgumsaistību izpildes garantijas noteikumus. Noteikumi Nr. 419 neierobežo pasūtītāja tiesības izmantot vispārpieņemtus starptautisku organizāciju izstrādātus tipveida līguma paraugus, tomēr Pasūtītājam ir jāpielāgo izvēlētā līguma projekta noteikumi Noteikumu Nr. 419 saturam, to pārņemot, kā arī precizējot pārējos līgumu noteikumus tā, lai tie nenonāktu pretrunā ar Ministru kabineta noteikumu regulējumu. Papildus jānorāda, ka noteikumus jāpiemēro publiskam būvdarbu līgumam, kas paredz otrās vai trešās grupas jaunu būvju būvniecību, būvju pārbūvi, atjaunošanu vai restaurāciju, būvju novietošanu, inženiertīklu ieguldīšanu zemē vai būvju nojaukšanu Latvijas Republikas teritorijā. Turklāt šos noteikumus piemēro arī apvienotā projektēšanas un būvdarbu līguma gadījumā attiecībā uz būvdarbu līgumtiesisko regulējumu. Tādejādi Ieinteresētais piegādātājs lūdz pielāgot Līguma vienošanās vispārējos un speciālos noteikumus Noteikumi Nr. 419 saturam.

	Pasūtītājs lūdz pretendentu rūpīgāk iepazīties ar līguma projektu, jo Ministru kabineta 2022. gada 5. jūlija noteikumiem Nr. 419 "Noteikumi par publisko būvdarbu līgumos obligāti ietveramajiem noteikumiem un to saturu" prasības ir iestrādātas  Līguma Speciālajos noteikumos, piemēram, 4.1. apakšpunktā [Uzņēmēja vispārējās saistības], 10.1. apakšpunktā [Darbu un Posmu pieņemšana – nodošana], 14.6.1 apakšpunktā [Ikmēneša Darbu pieņemšana-nodošana], 14.7. apakšpunktā [Samaksa],  redakcija netiek mainīta.

	2.
	Ieinteresētais piegādātājs lūdz iepirkuma komisiju veikt korekcijas Līguma vienošanās vispārējos un speciālos noteikumos, un noteikt vienādus līguma nosacījumus abām Pusēm, un proti, Līguma vienošanās vispārējos un speciālos noteikumos skaidri un nepārprotami ir noteikta Uzņēmēja atbildība un līgumsods par programmas neiesniegšanu, darbu izpildes termiņa nokavējumu, 0,01%, 0,1%, 0,3% no akceptētās līguma cenas vai posma summas par katru nokavēto dienu. Savukārt, Pasūtītāja atbildība par Līguma vienošanās noteiktā samaksas termiņa neievērošanu (14.8.punkts “Samaksas nokavējums”) noteikts “Ja Pasūtītājs nepamatoti neveic samaksu saskaņā ar 14.7. apakšpunktu [Samaksa], Uzņēmējs var prasīt Civillikumā noteikto kompensāciju par parāda atgūšanas izmaksām 40 euro apmērā un likumiskos procentus, kas tiek rēķināti no kavētā maksājuma summas.”  
Ieinteresētais piegādātājs norāda, ka likumisko procentu apmērs (6% gadā) ir noteikts Civillikuma 1765. pantā, t. i., likumisko procentu apmērs par tāda naudas parāda samaksas nokavējumu. Tas savukārt ir pretrunā ar līgumslēdzēju pušu tiesiskās vienlīdzības principam, tā kā to samērs nav salīdzināms un korekti aprēķināms. Līdz ar to Ieinteresētais piegādātājs lūdz noteikt vienādu līgumsoda apmēru Uzņēmējam un Pasūtītājam.

	Līgumsods ir saistības pastiprinājums un tā  mērķis nav sodīt, bet atturēt no saistību nepienācīgas izpildes vai neizpildīšanas īstā laikā (termiņā).
Līgumsoda piemērošanas kārtība netiks pārskatīta.


	3.
	Ieinteresētais piegādātājs lūdz iepirkuma komisiju iepazīties un attiecīgi veikt korekcija FIDIC līguma speciālo noteikumu 1.12. punkta pēdējā rindkopā un izteikt to šādā redakcijā: “Ja kāda no Pusēm nepilda šajā apakšpunktā noteiktos pienākumus un/vai aizliegumus, Puse ir tiesīga prasīt no otras Puses (un otrai Pusei ir pienākums maksāt) līgumsodu Piedāvājuma pielikumā noteiktajā apmērā par katru konstatēto gadījumu.” Savukārt, lūgums norādīt pielikumu, kurā ir noteikts šāda veida līgumsods un attiecīgi summu. Ja, tas ir pielikums F, tad  lūgums papildināt šo pielikumu norādot, ka abas Puses maksā šo līgumsodu, tā kā līgums ir divpusējs darījums un tā noteikumiem jābūt korektiem, ievērojot pušu tiesiskās vienlīdzības principu.

	Līguma speciālo noteikumu 1.12. apakšpunkta redakcija netiks mainīta.
Līgumsoda apmērs noteikts Piedāvājuma pielikumā un tas ir 1000,00 EUR par katru gadījumu.

	4.
	[bookmark: _Hlk157428390]Ieinteresētais piegādātājs lūdz iepirkuma komisiju iepazīties un attiecīgi veikt korekcija FIDIC līguma speciālo noteikumu 11.1.punktā, un proti, punktā tiek noteikts, ka “Defektu paziņošanas perioda ietvaros Uzņēmējs veic Defektu novēršanas darbus Pasūtītāja rakstiskajā pretenzijā norādītajā termiņā.” Ieinteresētais piegādātājs norāda, ka defektu novēršana termiņam ir jābūt saprātīgam, tādēļ lūgums papildināt šo punktu ar “saprātīgā termiņā, kas ir ne mazāk kā 5 darba dienu laikā”. Vienlaicīgi lūgums koriģēt arī 11.4.punktu nosakot, ka Pasūtītājs norāda saprātīgu termiņu, kas ir ne mazāk kā 5 darba dienas, defektu novēršanai.

	Līguma speciālo noteikumu 11.1. un 11.4.punkta redakcija netiks grozīta.
Tā kā līguma speciālo noteikumu 1.5.punkta [Dokumentu prioritātes secība] pirmā rindkopa nosaka, ka “Līguma sastāvā iekļautie dokumenti ir viens otru savstarpēji papildinoši. Interpretācijas vajadzībām dokumenti pēc to prioritātes sarindojami šādā secībā:
(a) Līguma vienošanās;
(b) Piedāvājuma vēstule un Piedāvājuma pielikums;
(c) iepirkuma procedūras laikā sniegtā papildu informācija, ieinteresēto piegādātāju sanāksmes protokols, u.c. pielikumi* (* (c) punktā minētie dokumenti ir prioritāri tikai attiecībā uz dokumentu, ko tie izskaidro)…”,
Pasūtītājs apliecina, ka defektu novēršanai tiks noteikts saprātīgs termiņš (līdzīgi 7.6. un 14.6.1 punktā).

	5.
	Ieinteresētais piegādātājs lūdz iepirkuma komisiju veikt korekcija 14.7.punktā un noteikt, ka samaksu Pasūtītājs veic 10 darbdienu laikā, atbilstoši Ministru kabineta noteikumi Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 22.punktā noteiktajam. Pasūtītājam nav tiesību paredzēt garākus būvdarbu samaksas termiņus vai pārsniegt saistību nodrošinājuma maksimāli pieļaujamo apmēru.

	Līguma Vispārīgo noteikumu 14.7. apakšpunkta [Samaksa] redakcija nosaka garākus termiņus nekā Speciālo noteikumu redakcija, turklāt Speciālo noteikumu 14.7.apakšpunktos termiņi ir saskaņoti ar Ministru kabineta 2022.gada 5.jūlija  noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” prasībām.

Līguma Speciālo noteikumu 14.7.apakšpunkta redakcija netiek mainīta.

	6.
	[bookmark: _Hlk166069331]Ieinteresētais piegādātājs lūdz iepirkuma komisiju veikt korekcija 14.17.punktā “tiešie maksājumi Apakšuzņēmējam”. 
	Ieinteresētais piegādātājs norāda, ka atbilstoši ka laicīga norēķināšanās ar Apakšuzņēmējiem ir saprotama samaksa 60 dienu laikā pēc veikto būvdarbu pabeigšanas un apakšuzņēmēja rēķina saņemšanas. Ņemot vērā iepriekš minēto, Ieinteresētais piegādātājs lūdz papildināt 14.17. punktu un noteikt, ka tiešais maksājumu Pasūtītājs veic pie nosacījuma, ja Uzņēmējs samaksu nav veicis 60 dienu laikā pēc veikto būvdarbu pabeigšanas un apakšuzņēmēja rēķina saņemšanas.

	Pasūtītājs vērš uzmanību, ka līguma speciālo noteikumu 14.17. punkta [Tiešie maksājumi Apakšuzņēmējiem] otrā rindkopa jau nosaka, ka:
“Pasūtītājs, saņemot Apakšuzņēmēja pieprasījumu par Apakšuzņēmēja sniegto pakalpojumu, piegāžu vai būvdarbu Uzņēmējam apmaksu tieši Apakšuzņēmējam, veic tiešo maksājumu Apakšuzņēmējam, 28 (divdesmit astoņu) dienu laikā no attiecīgā pieprasījuma, rēķina un citu samaksai nepieciešamo dokumentu saņemšanas dienas, ja iestājas visi turpmāk norādītie apstākļi:
(a) Uzņēmējs ir pieņēmis Apakšuzņēmēja sniegtos pakalpojumus, piegādes vai būvdarbus un šo faktu apliecina attiecīgs no Uzņēmēja puses parakstīts dokuments;
(b) Pasūtītājs ir pieņēmis un apmaksājis no Uzņēmēja, Apakšuzņēmēja sniegtos pakalpojumus, piegādes vai būvdarbus, Līgumā noteiktajā kārtībā;
(c) Uzņēmējs ir nokavējis Apakšuzņēmēja sniegto pakalpojumu, piegāžu vai būvdarbu apmaksas termiņu un Apakšuzņēmējs šo faktu pierāda ar attiecīgu dokumentu (piemēram līgums, pavadzīme, akts), kurā noteikti attiecīgi apmaksas termiņi;
(d) (a), (b) un (c) minētos dokumentus Pasūtītājs saņēmis kopā ar Apakšuzņēmēja tiešā maksājuma pieprasījumu valsts valodā, bet, ja attiecīgais dokuments ir svešvalodā tam pievienojams Ministru kabineta noteiktajā kārtībā vai notariāli apliecināts tulkojums valsts valodā;
(e) Pasūtītājs nav izmaksājis visu Uzņēmējam pienākošos Līguma cenu, kā arī Līguma cenas atlikums garantē Pasūtītājam Līgumā noteikto ieturējumu un atskaitījumu veikšanas pietiekamību;
(f) Pasūtītājs ir saņēmis no Uzņēmēja vai Apakšuzņēmēja (kopā ar tiešā maksājuma pieprasījumu) attiecīgu Izpilddokumentāciju;
(g) Apakšuzņēmējs ir iesniedzis Pasūtītājam attiecīgu rēķinu;
(h) izmaksājamās summas Apakšuzņēmējam apmērs nepārsniegs attiecīgās Līguma cenas pozīciju.”

Turklāt 14.17. punkta ceturtā rindkopa nosaka:
[bookmark: _Hlk47436612]“Pasūtītājs pirms Apakšuzņēmēja rēķina apmaksas informē par šādu pieprasījumu Uzņēmēju un ļauj tam izteikt viedokli par pieprasījuma pamatotību, ne vēlāk kā 7 (septiņu) dienu laikā.”

Bez tam līguma speciālo noteikumu 4.1.punkta [Uzņēmēja vispārējās saistības] septītajā un astotajā rindkopā noteikts:
“Uzņēmējam ir pienākums nodrošināt laicīgu samaksas veikšanu visiem Līguma izpildē iesaistītajiem Apakšuzņēmējiem par faktiski izpildītajiem un no Pasūtītāja puses apmaksātajiem būvdarbiem, pakalpojumiem vai piegādēm.  Ar laicīgu norēķināšanos ir saprotama samaksa 60 (sešdesmit) dienu laikā pēc veikto būvdarbu pabeigšanas, pakalpojuma izpildes vai piegādēm un Apakšuzņēmēja rēķina saņemšanas par attiecīgo būvdarbu veikšanu, pakalpojuma izpildi vai piegādi. Tiešā maksājuma veikšana Apakšuzņēmējam neatbrīvo Uzņēmēju no Līgumā noteikto saistību izpildes nolīgtajā apjomā, termiņā un kvalitātē.
Uzņēmējam ir pienākums līgumos ar Apakšuzņēmējiem iekļaut noteikumus izpildīto pakalpojumu, piegāžu un būvdarbu pieņemšanai, kas atbilst Ministru kabineta 2022.gada 5.jūlija  noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 5., 6., 9., 10. un 14.punktā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar Apakšuzņēmēju noslēgtā būvdarbu līguma atbilstību šīm prasībām.” 

Līguma speciālo noteikumu 14.17. punkta redakcija netiks grozīta.

	7.
	Ieinteresētais piegādātājs izskatot iepirkuma līguma projekta pielikumu Nr.15 - Līgums par inženiertīklu un inženiertehniskās sistēmas apkopes un remontdarbu pakalpojumiem, norāda:


1.komentārs
Līguma projekta 8.2.punktā un 8.3.punktā lūdzam veikt korekcijas un noteikt vienādus līguma noteikumus un nosakot, ka Pusēm ir vienāds līgumsoda piemērojamais apmērs, un proti, 10% no Līguma kopējās summas.
2.komentārs
Līguma projekta 8.8.punktā noteikts, ka “Pasūtītājam saskaņā ar Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz Līgumu, pienākas Izpildītājam, pirms tā izmaksas Izpildītājam.” Ieinteresētais piegādātājs norāda, ka šāda veida vienošanās neatbilst Pušu tiesiskās vienlīdzības principam, tā kā pie šādiem apstākļiem Izpildītājam ir liegta iespēja aizstāvēt savas tiesības. 

	[bookmark: _Toc159568496]Vēršam uzmanību, ka Tehniskā specifikācija (II.sadaļas 45.punkts Katastrofu pārvaldības centru ēku inženiertīklu un inženiertehniskās sistēmas apkopes prasības un 11.pielikums Apkopes reglaments), kas ir līguma neatņemama sastāvdaļa, nosaka dažādus specifiskus termiņus, kuru ievērošana ir būtiska kvalitatīva pakalpojuma nodrošināšanai. Šie termiņi nav saistīti ar maksājumiem, tādēļ šo termiņu kavējuma līgumsodu nevar aprēķināt analoģiski līguma 8.2.punkta noteiktajai kārtībai.
Līgumsods ir saistības pastiprinājums un tā  mērķis nav sodīt, bet atturēt no saistību nepienācīgas izpildes vai neizpildīšanas īstā laikā (termiņā).
Līgumsoda piemērošanas kārtība netiks pārskatīta.




